google/wiki40b huggingface dataset:
William H. Seward

Bakgrunn

William Seward studerte ved Union College i Schenectady. Han giftet seg i 1824 med Frances Adeline Miller og paret fikk seks barn, hvorav ett adoptivbarn. Før Seward ble politiker arbeidet han som advokat.

Politiker

Seward var guvernør i New York i perioden 1839–1842 for Whig-partiet. Han var innvalgt senator i USAs senat fra New York 1849–1861. Her ble han Whig-partiets leder for slaverimotstanderne. På grunn av Whig-partiets nedgang gikk han over til Det republikanske parti og ble innvalgt til senatet for en andre periode som republikaner.

Utenriksminister

Han tjenestegjorde som USAs utenriksminister i perioden 1861-1869 under presidentene Abraham Lincoln og Andrew Johnson. Under sammensvergelsen mot Lincoln var Seward også blant dem som skulle myrdes. En attentatmann tok seg inn i huset der han lå syk (egelig skulle han ha vært med presidenten til teateret). Seward ble stukket med kniv og ble alvorlig skadet, men overlevde.
Han er mest kjent for kjøpet av Alaska i 1867. I starten ble Alaska omtalt som Seward's Folly (Sewards galskap) og Seward's Icebox (Sewards isskap). Kjøpet av Alaska feires hvert år i delstaten Alaska på siste mandag i mars og kalles Seward's Day (Sewards dag).
Etter å ha gått av som utenriksminister, reiste han jorden rundt - en reise som varte i fjorten måneder og to dager (fra juli 1870 til september 1871).
Jingtai-keiseren

Zhu Qiyu (kinesisk: 朱祁鈺, født 21. september 1428 i Beijing i Kina, død 14. mars 1457 samme sted) var keiser av Kina under Ming-dynastiet mellom 1449 og 1457, med keisernavnet Jingtai-keiseren 景泰.  I Kina går han dessuten under kortformen av sitt posthume navn Jingdi (景帝, Jǐngdì) og sitt såkalte tempelnavn, Daizong (代宗, Dàizōng).

Bakgrunn

Han var sønn av Xuande-keiseren og av hans keriserlige hustru Xiao Yi.

Keiser

Han kom til makten etter at hans eldre bror (Zhengtong-keiseren) hadde mislykkes på slagmarken og ble holdt i fangenskap i et år av mongolene. Broren ble løslatt da mongolene fikk vite at en ny keiser var blitt innsatt. Slik sett må det sies at Zhu Qiyus overtakelse ble den direkte grunn til at Zhengtong-keiserne ble løslatt.
Men Jingtai-keiseren betraktet seg videre som rettmessig keiser. I stedet for å tre til side og slippe til sin løslatte eldre bror, lot han brorer fengsle, sammen med hele hans familie. Ogsp tronfølgeren (eller Zhongteng) lot han fengsle (i bevoktet husarrest), og utpekte i stedet sin egen sønn til tronarving. Den tidligere Zhengtong-keiseren innvilget han en provisorisk tittel som «store keiser».
Jingtai-keiseren ble i det meste ledet i sitt styre av den syktige minister Yu Qian. Det var med ham som rådgiver at han styrte landet. Han satte i stand Keiserkanalen, gav Gulelven bedre diker, og fremmet handelsen. Ved dette ble Ming-dynastiets makt styrket.

Fall fra makten, død og begravelse

I 1457 ble han alvorlig syk og svevet i livsfare. Etter at hans sønn rett før hadde dødd under mysteriøse omstendigheter, motsatte han seg å utpeke noen ny arving. I denne situasjon selvutnevnte hans arresterte bror Zhengtong-keiseren til etterfølger, og avsatte sin bror i et palassopprør. Dermed -  i 1457 - besteg broren på nytt tronen, denne gangen under navnet Tianshun-keiseren. 
Zhu Qiyu døde en måned etterpå. Sannsynligvsi ble han myrdet av sine egne evnukket, etter ordre fra Tianshun-keiseren. Jingtai-keieren ble betraktet som  usurpator og ble ikke innrømmet noen ærerik begravelse som keiser. Hans bror lot ham ikke begrave i de keiserlige Ming-gravene nord for Beijing, men utenfor gravområdet. 
Han fikk en enkel fyrstegrav; det påbegynte keisermausoleet ble senere benyttet for Taichang-keiseren. Hans posthume navn ble også forkortet til fem skrifttegn, i stedet for de sedvanlige sytten, for å markere hans nedgraderte status.
Abel Cathrine

Bakgrunn

Abel Cathrine var formentlig illegitim datter av den adelige Wolf von der Wisch (d. 1648) og en borgerlig jomfru ved navn Mule, men underskrev seg selv aldri med familienavnet.

Filantrop

I 1665 giftet hun seg med krongodsforvalter og proviantskriver på Københavns slott, Hans Hansen Osten (1617–1672). Han ervervet seg en betydelig formue særlig i jordegods, som Abel Cathrine etter hans død brukte deler av til veldedige formål. Nevnes kan Kølstrup hospital ved Ulriksholm og Abel Cathrines Boder (senere stiftelse) som ble opprettet for trengende i 1675 i Dronningens Tværgade i København. I 1886 ble sistnevnte med beboerne flyttet til en ny bygning i en gate på Vesterbro, som fikk navnet Abel Cathrines Gade etter henne. I 1949 inngikk stiftelsen i Gammel Kloster.

Gravsted

Able Cathrine døde den 1. januar 1676 i København og ble bisatt fra Holmens kirke ved siden av ektefellen. Her er hun avbildet på et epitafium, trolig malt av Abraham Wuchters, sammen med sin mann. Kisten med slekten von der Wisch' våpen ses sammen med mannens i Kapelsalen. På prekestolens lydhimmel inngår von der Wisch' våpen i form av en ulv og Hansen Ostens hjort.
Acolastus

Utseende

Små, sylindriske bladbiller, mer eller indre lyst brunlige. Kroppen er butt både foran og bak. Pronotum har en mørk, V-formet tegning. Det siste leddet av bakkroppen er synlig bak dekkvingene. Dekkvingene har dype furer. Antennene er ganske tynne og forholdsvis lange, gjerne lengre enn kroppen hos hannene. Beina er forholdsvis lange og kraftige.

Levevis

Hettebladbiller er særlig aktive i varme og solskinn. De voksne besøker også blomster for å ete pollen.

Utbredelse

Slekten er vidt utbredt i Afrika og Asia, mangler i Europa.
Den fjerde internasjonale

Den fjerde internasjonale er en internasjonal kommunistorganisasjon dannet på initiativ fra og under ledelse av Lev Trotskij i 1938. Trotskij levde i eksil etter å ha blitt landsforvist fra Sovjetunionen i 1929 av Josef Stalin. Trotskij og tilhengerne hans, som ble kalt «trotskister», mente de var de ekte kommunistene, mens stalinismen betydde en byråkratisk kontrarevolusjon som tok makten fra arbeiderklassen i sovjetstaten. Etter at «trotskistene» ble sterkt forfulgte i Sovjetunionen, og det ble uglesett å hevde slike synspunkter i de stalinistiske kommunistpartiene, mente Trotskij i 1938 at tiden var inne til å danne en ny internasjonale i opposisjon til den staliniserte tredje internasjonale, også kalt Komintern.
Slik oppstod den fjerde internasjonalen, som fremdeles etter flere splittelser, finnes under navnet United Secretariat of the Fourth International (USFI), også bare kalt FI. Den fjerde internasjonale ble aldri noen stor bevegelse internasjonalt, men ulike «trotskistiske» grupper innenfor eller utenfor FI har spilt en viss politisk rolle i enkelte land, ofte som deler av brede sosialistiske allianser eller innenfor sosialistiske masseparti.
Anna Hasselborg

Junior

Hasselborg fikk sin internasjonale debut da hun satte tredje sten for Niklas Edin under Europamesterskapet i curling for mikslag i 2008. Det svenske laget endte da på tredjeplass. I 2009 deltok hun i sitt første junior-VM i curling, da som skip, og kom på en sjetteplass. Året etter vant Sverige junior-VM da Hasselborgs lag slo det kanadiske laget ledet av Rachel Homan med sifrene 8-3. 
Hasselborg var også skip da Sverige kom på 5.-plass under Vinteruniversiaden 2013.

Senior

Hasselborg har som skip vunnet tre mesterskap under World Curling Tour, et i 2011 og to i 2016.
Hun ledet også det svenske laget til en femteplass under EM i curling 2014.
Hasselborg fikk sin olympiske debut som skip for det svenske laget under vinter-OL 2018.
Hun tok gull under Vinter-OL 2018.
Casino (film)

Handling

To gamle venner bygger opp en tilværelse i Las Vegas. Sam «Ace» Rothstein blir sjef for kasinoet Tangiers og skal se til at allting går rolig for seg – i hvert fall tilsynelatende, slik at eierne kan få sin veske med sorte penger. Nicky Santoro (Joe Pesci) er den som ser til at motstrebende typer holder seg etter mafiaens spilleregler, og blir snart Las Vegas' nye mafiaboss.

Om filmen

Sharon Stone ble nominert til en Oscar for beste kvinnelige hovedrolle for sin tolkning av Ginger, Rothsteins kone.
Kamber

Kamber, også skrevet Camber, var en mytisk konge av Cambria, men det finnes ingen historiske bevis for at han virkelig har levd. Fortellingen om kongen kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av Brutus. I henhold til Geoffrey var Kambria eller Cambria, det gamle navnet for Wales, den latiniserte formen av Cymru, som det hevdes ble oppkalt etter ham.
Kamber var sønn av Brutus ved hans hustru Ignoge, og en etterkommer av Aineias fra Troja som i romersk mytologi grunnla Roma. Brutus grunnla kongeriket Britannia som det hevdes ble oppkalt etter ham, og på lik linje ble hans sønner fyrster av senere kjente riker på De britiske øyer, henholdsvis Albanactus som var hertug av Alba (det gamle navnet på Skottland) og Kamber av Cambria. Disse utgjør den første del av en pseudohistorie som Geoffrey diktet opp for å gi Britannia en stolt opprinnelse og opphavsmyte på linje med Roma og Romerriket. Som mange av kongefigurene som Geoffrey skrev om er det ingen selvstendig kilde til Kamber og hans brødre. De er et produkt av Geoffreys fantasi, oppfunnet av politiske grunner innenfor den samtidige anglo-normanniske verden.
Ved sin fars død fikk Kamber landet Cambria mens hans yngre bror Albanactus fikk Alba, og hans eldre bror Locrinus fikk Logres, også skrevet Loegria, og som det hevdes ble oppkalt etter ham, men er fra walisisk Lloegr av ukjent opprinnelse. Det tilsvarte England. Da Albanactus ble drept av Humber, konge av hunerne, som man vet faktisk ikke kom til De britiske øyer, gikk Kamber sammen med Locrinus og angrep hunerne og beseiret dem. Humber druknet i en elv, og i henhold til Geoffrey ble elven Humber siden oppkalt etter ham.
The Adjustment Bureau

Handling

Politikeren David Norris (Matt Damon) treffer ballerinaen Elise Sellas (Emily Blunt) før han skal holde en viktig tale under sin senatorvalgkamp. De forelsker seg, og hun inspirerer han til å holde en mer personlig tale, etter å a overhørt han øve, som han gjør til stor suksess. Norris treffer Sellas igjen senere på en buss på vei til jobben sin, og han får telefonnummeret hennes. Når han kommer frem til jobben sin, blir han tatt til fange av Adjustment Bureau, som forteller at det bare var meningen at han skulle treffe Sellas en gang, og at han må kaste lappen med telefonnummeret hennes. Hun er ikke en del av planen «Formannen» har lagt for Norris. 
Men Norris nekter å følge planen, og forsøker å finne igjen Sellas, og sammen prøver de å kjempe mot byrået og skjebnen.
Euselates

Utseende

Små til middelsstore, langstrakte, brokete fargede gullbasser uten metallisk glans. Grunnfargen er gjerne svart, men med tegninger i hvitt, gult, rødt og brunt. Disse er blant de mest fargerike av gullbassene.

Utbredelse

Slekten er utbredt i Sørøst-Asia.
Vilvoorde gasskraftverk

Vilvoorde gasskraftverk (Electrabel Centrale Vilvoorde Stoem- en gasturbine (STEG)) er et gasskraftverk med kogenerasjon («STEG») i det sentrale Belgia, noe øst for Brussel. Det har en installert produksjonskapasitet på  ca. 350 MW. Brenselstypen er naturgass og operatør er energiselskapet Electrabel. 
De totale CO2-utslippene i 2008 var ca. 879 000 tonn, mens det samme årets kvote var 828 900 tonn.
Ingvar Ambjørnsen

Bakgrunn

Ambjørnsen droppet ut av gymnaset etter én måned og fullførte i stedet ett års typografiutdannelse på Larvik yrkesskole.

Forfatterskap

Ingvar Ambjørnsen debuterte med romanen 23-salen i 1981. Den siste revejakta (roman, 1983) omhandlet narkotikamiljøet i Oslo og ble  filmatisert i 2008. I 1986 utkom romanen Hvite niggere, hvor man følger oppveksten til frikeren Erling Haefs. Blant Ambjørnsens mest kjente bøker er ungdomsbokserien om Pelle og Proffen, flere ganger filmatisert, samt romanene om Elling. Også Elling-bøkene er filmatisert, og den første filmen ble Oscar-nominert. Som barnebokforfatter har han nådd utover Norges grenser med bøkene om hunden og katten Samson og Roberto.
Han er den eneste norske forfatter som har mottatt både Språklig samlings litteraturpris og Riksmålsforbundets litteraturpris. Han var dessuten gjennom mange år fast, ukentlig spaltist i VG.
Ambjørnsen var Festspilldikter ved Festspillene i Bergen i 2006, som sammenfalt med at han fylte 50 år.

Privatliv

Ambjørnsen flyttet til Hamburg i Tyskland i 1984 og har bodd der siden.
Han er gift med den tyske oversetteren Gabriele Haefs, som har gitt hans og andre norske forfatteres bøker tysk språkdrakt, blant annet Jostein Gaarders. For denne innsats har hun mottatt Willy-Brandt-Prisen.
Larvik kommunestyre vedtok 17. juni 2009 å utnevne Ambjørnsen til æresborger av Larvik.
Han er fetter av dramatikeren og forfatteren Bernt Kristian Børresen.

Samtalebok skrevet av annen forfatter

I 2016 ble det utgitt en samtalebok om samtaler mellom Ambjørnsen og Kristopher Schau i forbindelse med Ambjørsens tilstundende 60-årsdag: Oslo-Lillehammer-Hamburg - En samtale med Ingvar Ambjørnsen.
European Institute of Public Administration

European Institute of Public Administration (EIPA) ble etablert i Maastricht i 1981. EIPA har sentre i Maastricht, Luxembourg, Barcelona og Warszawa. EIPA er et senter innen kompetanse på europeisk integrasjon og på de nye utfordringene som offentlig sektor i Europa står ovenfor.  EIPA er et selvstendig institutt.
Bengallerke

Utbredelse

Den forekommer i Bangladesh, Bhutan, det nordlige India, det sørlige Nepal og Myanmar.
Lethabo kullkraftverk

Lethabo kullkraftverk er et av verdens største kullkraftverk. Det har en installert produksjonskapasitet på 3 700 MW fordelt på 6 like store blokker, og er lokalisert i Sør-Afrika mellom byene Vereeniging og Sasolburg i Oranjefristaten.
Årsproduksjonen er 21,6 TWh elektrisk kraft. Det er om lag 1 100 ansatte ved anlegget. Utbyggingen skjedde 1980–1990.
Fylkesvei 6808

Fylkesvei 6808 (Fv6808) i Trøndelag går mellom Voll og Mæla i Stjørdal kommune. Veien er 3,7 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 37 (Nord-Trøndelag).
Hungryalisme

Hungryalisme (bengalsk: হাংরি জেনারেশান, engelsk: Hungry generation) var en bengalsk avant garde litteraturbevegelse. Den ble startet i 1961 av Malay Roy Choudhury,Shakti Chattopadhyay, Samir Roychoudhury og Debi Roy alias Haradhon Dhara, i dag kjent som Hungrykvartetten, i Kolkata, India. Senere sluttet minst 40 andre forfattere seg til bevegelsen. De arbeidet radikalt med språket og vokubalaret i forhold til datidens etablerte forfattere, og utfordret kolonial tenkemåte. Elleve forfattere fra bevegelsen ble fengslet.
Svenskehus

Svenskehus var ferdighus importert fra Sverige til Norge i tiden under og like etter andre verdenskrig.
Svenskehusene kom først til Norge under krigen, som gaver fra Sverige til norske byer og småsteder som var spesielt rammet av krigens ødeleggelser. For eksempel ble det satt opp 60 svenskehus i Kristiansund allerede i 1940, og til Åndalsnes donerte Den svenske Rikskomite og svenske Røde Kors ca. 30 hus til i 1941. Verdien av disse var på ca. 5000 kroner stykket. Også i Narvik og Bodø, begge bomberammede byer i Nord-Norge, ble det satt opp svenskehus allerede under krigen.
Bolig- og materialmangelen etter krigen gjorde at man satset på bygging av svenskehus flere steder i Oslo og Aker. For eksempel til Kalbakken/Flaen-området i Groruddalen importerte man tomannsboliger på tre rom og ca. 75 kvadratmeter. Disse var prefabrikerte, og fire mann kunne montere et slikt hus på to til tre uker. Svenskehus ble også brukt i Troms og Finnmark til gjenoppbyggingen etter tvangsevakueringen og nedbrenningen i 1944-1945.
Oslo Havn

Historie

Oslo Havn ble grunnlagt ved en kongelig forordning av 16. september 1735 der det ble bestemt at det skulle opprettes en «havnekommission». Oslo havn er således et av Norges aller eldste, fortsatt eksisterende virksomheter. Havnekommisjonen ble pålagt å føre tilsyn med havner og uthavner i byens tolldistrikt. Arbeidet i den første tid bestod hovedsakelig av kontroll med dybdeforhold, mudringsarbeider og fortøyningsinnretninger.

Havnestyret

Oslo Havns øverste myndighet er havnestyret, som er sammensatt av representanter fra Oslo kommune, havnens kommersielle brukere, Oslo Havns ansatte, staten, og nærliggende brukerfylker. Dagens havnestyre ble utnevnt høsten 2016, og ledes av Roger Schjerva. 
Ingvar M. Mathisen er havnedirektør i Oslo, en stilling han overtok etter Anne Sigrid Hamran. Før det var Per Mauritz Hanssen havnedirektør.
Rundafjorden

Rundafjorden er en fjord i Herøy kommune på Sunnmøre mellom øyene Runde i vest og Hareidlandet i øst. Fjorden strekker seg fra Grasøyene i nord, til Leinøya i Herøy og Vattøya i Ulstein kommune i sør. Fra Rundesundet i vest til Flø på Hareidlandet i øst er fjorden 9 kilometer lang.
Den største dybden i fjorden er 130 meter.
I sør går Ulsteinfjorden i øst og Bøfjorden i vest videre sørover.
Calycibidion

Utseende

Nokså små, spinkle, blanke, brune og svarte trebukker, dekkvingene med brunlig rot og svart spiss. Antennene er tynne og noe lengre enn kroppen. Pronotum er nesten sylindrisk (ganske svakt tønneformet), omtrent dobbelt så langt som bredt, dekkvingene er jevnbrede og ender i to spisse tenner. Beina er nokså lange, lårene litt fortykkede.

Utbredelse

Artene er utbredt i Brasil.
«Mariasuden II»

«Mariasuden II» (av norrønt Maríu (Maria) og súðin (suden)) var ifølge tradisjonen et langskip Håkon Håkonsson lot bygge i Bergen. Skipet skal ha vært en meget vakker drake med 30 rom. I Håkon Håkonssons saga står det å lese at «hodet og nakken i stavnen var lagt med gull og seilet var vevet med vakre billeder». Skipet skal siden ha blitt gitt i gave til danskekongen.
Casanova (1993)

Casanova er et norsk underholdnings- og sjekkeprogram for ungdom med Paal Tarjei Aasheim som gikk på TV 2 i 1993. Deltakerne i programmet skulle velge mellom hvem de ønsket å gå på date med. To gutter skulle sjekke opp tre jenter og etterpå fortelle hvordan det hadde gått. Konseptet var basert på et amerikansk program.
Programmet ble ganske mye omtalt da det gikk og ble også harselert med i komiserien Mot i brøstet. Daværende biskop Per Lønning gikk hardt ut mot programmet og beskrev det som hallik-TV som oppfordret unge til uansvarlig sex. Han mente videre at programmet «oste av menneskeforakt».
Ruben (artist)

Priser og utmerkelser

Han ble nominert til P3 Gull 2018 i klassen årets nykommer og til Spellemannprisen 2018 i klassen årets låt for «Walls» og årets gjennombrudd med Gramo-stipend. Markussen vant Musikkforleggerprisen 2019 i klassen årets gjennombrudd – Populærmusikk.
LGA 1155

Tilbakekalling av hovedkort

Kort tid etter at de første hovedkortene med LGA 1155 ble lansert, ble det oppdaget en feil på brikkesettets maskinvare som gjorde at alle hovedkort solgt i januar 2011 måtte tilbakekalles. Dermed stoppet salget av alle Sandy Bridge-hovedkort fram til slutten av februar 2011, mens i Norge ble ikke kortene tilgjengelige før mars 2011.
Ludvig Daae Zwilgmeyer

Prest og NS-biskop

Ludvig Daae Zwilgmeyer var sønn av sogneprest og stortingspolitiker Ludvig Daae Zwilgmeyer (1855-1910) og Annie Salvesen (1862-1936).
Han ble sogneprest i Porsgrunn fra midten av 1930-årene og beholdt denne stillingen videre også etter at Norge ble okkupert, men da de fleste norske prestene la ned sine embeder i protest mot nazistene, var Zwilgmeyer tyskvennlig og stod videre i embedet i den da NS-styrte kirken.
Etter de rettelige biskoper nedla sine embeder i februar 1942, besatte NS stillingene som var blitt ledige. Dette skulle være personer som ikke ville utgjøre noen opposisjon internt.  I juli 1942 ble han vigslet til biskop i det nyopprettede Skien bispedømme av Einar Lothe, med blant annet Vidkun Quisling tilstede.
Zwilgmeyer gav ut en rekke bøker; romaner, diktsamlinger og salmesamlinger, og er representert med en salme i Norsk Salmebok.
Han var eldre bror til Dagfinn Zwilgmeyer  som og var prest og salmedikter, og som også en tid var biskop i nazikirken under krigen. Dikken Zwilgmeyer var hans tante.
Furigana

Furigana (振り仮名) er en form for lesehjelp som er til hjelp å lese japansk kanji. De består av hiragana eller annen kana som skrives med en mindre størrelse ved siden av kanji-tegnene, og indikerer hvordan kanji-tegnet skal uttales. Det er også kjent som yomigana (読み仮名) og rubi (ルビ), I moderne japansk brukes det oftest med sjeldne, uvanlige eller tvetydige kanji-tegn eller mulige lesninger av kanji-tegn. Før skrivereformen etter andre verdenskrig, var furigana mer vanlig.
Det kom en cowboy

Handling

Filmen er en "moderne" western med handlingen lagt til Montana i 1945. En jordbaron (Roberts) vil undersøke om det er oljeforekomster på ranchen til en kvinnelig rancheier (Fonda) – noe hun motsetter seg. Men mellom henne og jordbaronen er det fra tidligere sterke personlige motsetninger. Hun slår seg etterhvert sammen med naboen, den hjemvendte krigsveteranen Frank 'Buck' Athearn (Caan), for å ta opp kampen mot både jordbaronen og oljemagnaten. Sammen finner de to etterhvert kjærligheten.

Om filmen

Farnsworth ble for sin innsats i filmen Oscar-nominert i kategorien beste mannlige birolle.
Absolute Music 22

Absolute Music 22 er det 22. samlealbumet i den norske Absolute Music-serien og ble utgitt i 1998.
Homo naledi

Etymologi

Ordet naledi betyr stjerne på tswana og sesotho-språkene. Homo naledi kan derfor oversettes til stjernemennesket.

Oppdagelse

Mens de utforsket Rising Star-grottene oppdaget grotteutforskerne Rick Hunter og Steven Tucker den 13. september 2013 en trang sjakt som gikk ca 12 meter ned i bakken inne i grottene. Sjakten ledet til et rom 30 meter under bakken. På bunnen i rommet lå det spredd med fossilbein.

Datering

En absolutt datering av funnet, eller av av de omluiggende steinartefakter, fant ikke sted da funnene ble beskrevet første gang. Istedet ble det avledet av anatomiske kjennetegn at en alder på inntil 2,5 millioner år var tenkelig. En detaljert sammenligning av Homo naledis karakteristika med andre og sikkert daterte hominine fossiler gav i 2016 imidlertid en «høyst sannsynlig» alder på bare 912.000 år.
En uran-thorium-datering og dessuten paleomagnetiske analyser ble i 2017 tolket dit hen at fossilene var 335.000 til 236.000 år gamle.
Palettanagar

Utbredelse

Den er endemisk til Brasil.
Kinas filharmoniske orkester

Kinas filharmoniske orkester (中国爱乐乐团; forkortet CPO for China Philharmonic Orchestra) er et orkester grunnlagt i Beijing i Folkerepublikken Kina den 25. mai 2000, med bakgrunn i det tidligere «Kina kringkastings symfoniorkester». Det er en avdeling av Statsadministrasjonen for radio, film og televisjon (SARFT).
Orkesterets åpningskonsert fant sted 6. desember 2000, dirigert av dets kunstneriske leder Long Yu. I sin første sesong fremførte orkestert blant annet som verdenspremierer Concerto for cello og orkester av Philip Glass og den symfoniske Beijingoperaen Kvinnelige generaler av Yangene av Du Mingxin, det første symfoniske arbeid det hadde kommisjonert.
Orkesteret har vært på turneer i Taiwan (2001) og i mange andre land, som Japan og Sør-Korea i 2002. Deres lengste utenlandsturne var så langt (2008) i 2005 da de besøkte 25 land i syv europeiske og nordamerikanske land. I mai 2008 holdt de konsert i Vatikanet i pave Benedikt XVIs nærvær; de fremførte Wolfgang Amadeus Mozarts Requiem.
Boheman fuglereservat

Boheman fuglereservat er et 2 076 dekar stort naturreservat som omfatter øyene sør for Bohemanflya, sørøst på Oscar II Land på Spitsbergen på Svalbard. Reservatet ligger på nordsiden av Isfjorden, og ble opprettet ved kongelig resolusjon 1. juni 1973.
Fuglefjellene befolkes av ærfugl, gjess og andre arter sjøfugl. Her er også noe havhest, men ikke så mye som litt lengre sørvest på Alkhornet. Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller polarrev tar eggene. Fuglene kan forstyrres selv på flere hundre meters hold.